คือเมื่อวันเสาร์หนูโดนรถชนแถวซี่โครงด้านขวา แล้วทีนี้มีอาการวิงเวียนศีรษะ ปวดหัวร่วมด้วย แต่ตอนไปหาบอกว่าไม่มีอะไรต้องเป็นห่วง ให้ยาแล้วก็ฉีดยาให้ เป็นอาการข้างเคียงมั้ยคะ
สวัสดีค่ะ การที่ถูกรถชนเข้าไปที่ซี่โครงด้านขวานั้น อาจจะทำให้เกิดการบาดเจ็บที่ซี่โครงตรงที่ถูกกระแทกโดยตรงและอวัยวะบริเวณรอบๆ แพทย์น่าจะทำการเอ็กซเรย์ดูให้เบื้องต้นแล้วว่าไม่มีภาวะอันตรายเช่นไม่มีซี่โครงหักไปทิ่มปอด ไม่มีปอดฉีกขาด หรือไม่มีอวัยวะภายในที่ทะลุอาการเวียนศีรษะ ปวดหัวที่เป็นอยู่ตอนนี้ ต้องดูด้วยว่าตอนเกิดอุบัติเหตุได้ไปโดนตรงศีรษะบ้างหรือไม่ ถ้าไม่เลย และรู้ตัวดีอยู่ตลอด โอกาสที่จะเกิดจากอุบัติเหตุก็มีได้น้อยยกเว้นว่าเป็นการบาดเจ็บรุนแรง ทำให้ร่างกายหลั่งสารกระตุ้นการอักเสบ ทำให้อ่อนเพลียทั่วๆ ปวดศีรษะร่วมด้วยได้ ตอนนี้ควรพักผ่อนให้เต็มที่ งดการทำงานหนักๆไปก่อน กินยาแก้ปวดเพื่อบรรเทาอาการได้ สังเกตอาการค่ะ ถ้ายังเป็นมากขึ้นเรื่อยๆ หรือมีศีรษะกระแทกตอนเกิดอุบัติเหตุด้วย ควรรีบกลับไปพบแพทย์